CELEX: 62021TN0129
Language: mt
Date: 2021-03-01 00:00:00
Title: Kawża T-129/21: Rikors ippreżentat fl-1 ta’ Marzu 2021 – Colombani vs SEAE

10.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/59
            
         
      Rikors ippreżentat fl-1 ta’ Marzu 2021 – Colombani vs SEAE
      (Kawża T-129/21)
      (2021/C 182/79)
      Lingwa tal-kawża: il-Franċiż
      
         Partijiet
      
      
         Rikorrent: Jean-Marc Colombani (Auderghem, il-Belġju) (rappreżentant: N. de Montigny, avukat)
      
         Konvenut: Servizz Ewropew għall-Azzjoni Esterna
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni li biha s-SEAE ċaħad il-kandidatura tar-rikorrent għall-pożizzjoni ta’ Kap tad-Delegazzjoni tal-UE fil-Kanada, imfissra b’nota tas-6 ta’ Lulju 2020, iffirmata mid-Direttriċi tar-Riżorsi Umani;
               
            
                  —
               
               
                  tannulla d-deċiżjoni li biha s-SEAE ċaħad il-kandidatura tar-rikorrent għall-pożizzjoni ta’ Direttur ANMO, imfissra b’nota tas-17 ta’ April 2020, iffirmata mid-Direttriċi tar-Riżorsi Umani;
               
            
                  —
               
               
                  tannulla d-deċiżjoni tas-SEAE li jiċħad l-ilment R/353/20;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq l-illegalità taċ-ċaħda tal-kandidatura tar-rikorrent bħala nazzjonal diplomatiku, kif ukoll bħala eċċezzjoni illegali tal-avviż ta’ vakanzi msemmija mir-rikors, jiġifieri dik li tikkonċerna l-pożizzjoni ta’ Direttur Medju-Orjent Afrika tat-Tramuntana (AMNO) (avviż ta’ vakanza 2020/48) u dak għall-pożizzjoni ta’ Kap tad-Delegazzjoni fil-Kanada (avviż ta’ vakanza 2020/134).
               
            
                  2.
               
               
                  It-tieni motiv ibbażat fuq l-iżball manifest ta’ evalwazzjoni fir-rigward tal-kriterju ta’ selezzjoni marbut mal-esperjenza ta’ middle management jew tal-funzjonijiet ekwivalenti matul mill-inqas sentejn.
               
            
                  3.
               
               
                  It-tielet motiv ibbażat fuq ħsara għall-prinċipju ta’ ugwaljanza fit-trattament u ta’ non-diskriminazzjoni, ta’ ċertezza legali u ta’ previdibbiltà sa fejn l-evalwazzjoni tal-esperjenza professjonali hija applikata strettament fir-rigward tar-rikorrent bil-kontra għall-flessibbiltà murija fir-rigward tal-kandidati l-oħra bi ksur tal-Artikolu 27 tar-Regolamenti tal-Persunal tal-Unjoni Ewropea.
               
            
                  4.
               
               
                  Ir-raba’ motiv ibbażat fuq żball manifest ta’ evalwazzjoni tal-grad tar-rikorrent u tal-ksur tal-prinċipju li xejn ma seta’ jinvoka n-nuqqas tiegħu stess.
               
            
                  5.
               
               
                  Il-ħames motiv ibbażat fuq żball manifest tal-evalwazzjoni tat-tip ta’ funzjonijiet eżerċitati mir-rikorrent.